**Generalforsamlingen i Birgittelyst Grundejerforening**

**Onsdag den 13. marts 2013 i Almind forsamlingshus.**

**Referat for året 2012**

**Pkt. 1. Valg af dirigent:**

Formanden anbefaler Svend Aage Pedersen som vælges med akklamation.

Dirigenten konstaterede, at generalforsamlingen er erklæret lovlig og beslutnings dygtig.

Indkaldelse sendt ud rettidig.

**Pkt. 2. Bestyrelsens beretning for 2012 ved formanden:**

2012 har været centeret om drift, vi kom ud af året med et rimeligt overskud på budgettet.

Bestyrelsen har holdt 6 møder. Foreningen har et medlem i Hald Ege Hallen. Det har været Hans

Høeg. Ligeledes er vi medlem af repræsentantskabet i Landsbyposten ved formanden, hvortil vi

årligt, betaler kr. 1000,00, som de øvrige foreninger. Det er mit indtryk, at der i Birgittelyst er in-

teresse for bladet, men forholdet er det, at omkostningerne ved udgivelsen er stigende. Der er de

muligheder, at kontingentet bliver hævet til kr. 1500 årligt. Man kan også gå over til, at udgive

bladet fra 6 til 4 gange årligt. Man kunne også lægge bladet sammen med kirkebladet, de to blade

udkommer samtidig, men det er ikke muligt, da kirkebladet dækker et større område end Landsby

Posten.

På første bestyrelsesmøde 26/3 2012 konstituerede bestyrelsen sig.

Formand: Hakon Hansen.

Næstformand: Jesper Mølgaard.

Kasserer: Birtha Thorsager.

Sekretær: Torben Stougaard Poulsen

Snefoged, flagansvarlig mm. Laurids Nielsen

Suppleanter: Anders Thomsen og Kristian Johansen har deltaget i bestyrelsesmøderne.

Traditionen tro, så afholdt vi i juni Legedag for børnene og Sct. Hans Aften. Legedagen regnede

totalt sammen. Almind meldte sidste år, at de ikke længere ville deltage i Legedagen med cykel-

løbet, men de ville gerne have, at vi afholdt dagen i festugen, som jeg forstod det, lå der ikke

noget, negativ i det. Sct. Hans aften forløb fint med kun ganske lidt regn, og vi havde garderet os

med, et ekstra telt. Begge arrangementer bliver gentaget i år.

Nu sagde jeg, at året var gået med centrering omkring drift. Tankerne om at holde en sensommer

fest fik en positiv modtagelse, på sidste års generalforsamling. Anders Thomsen, Bruno Kirkebæk,

Niels Jørn Hesselholt og Folmer Dam sagde uforbeholdent ja til at udgøre festudvalget. De gjorde

et kæmpearbejde og festen/dagen blev en kæmpe succes, som oven i købet gav overskud. Det

skylder vi udvalget, en stor tak for. Jeg har forstået det sådan, at festudvalget satser på at arrange-

rer sommerfesten, den sidste weekend i august i år. Udvalget arbejdede så kreativt, så vi godt

kunne bede dem om, at stå for flere arrangementer i Birgittelyst.

En fortrædelighed om dårlige forbindelser på TDC for mobiltelefoner, gav grobund for, at for-

eningen skulle samle alle husstande på en E-mail, hvis de da ellers er interesserede. På bagsiden

af indkaldelsen til generalforsamlingen er anvisning på, hvordan man kan melde sig til E-mailen.

Det bliver let at sende en mail med besked til alle husstande. Det første, vi vil bruge mailen til,

bliver, at få et overblik over, hvor mange, der har dårlig forbindelse. Vi kan så henvende os til TDC

og tilskynde dem til, at etablerer en bedre forbindelse til området.

Færdsel på engen har tidligere taget en del plads på bestyrelsesmøderne. Sådan har det ikke været

det sidste år, det går sin stille gang med færdslen på stien/vejen. Hegnet til de fleste parceller er

blevet fjernet, så nu har rådyrene adgang til bevoksningen på grundene. Som det stod i Folkebla-

det, så bekræftede landsretten i januar Poppelgården og Rideskolens vejret langs engen.

Som jeg har forstået det, så kommer der et kommunalt nævn ud og fastlægger, hvad der skal

ændres, på vejen.

I Oasen går det faktisk fint, og vi har undgået hærværk. Det er da værd at hæfte sig ved. Sidste

forår fik det meste af træværket olie, og det sidste skal have en tur i år. Det er planen, at vi fjerner

et lag på boldbanen, herefter lægger vi et lag muld og sår græs. Så ser vi frem til, at banen vil blive

brugt mere. Havredal Gl.Skole holder græsset pænt slået. Jeg har fået opfordring fra de unge og

også fra voksne om at få lys i pavillonen, så de unge ikke skal være henvist til busskuret efter mør-

kets frembrud. Problemet er, at vi ikke må installere faste installationer. Strømforbruget ville ikke

være særligt stort, Men vi skal også betale den faste afgift. Det vil blive en relativ dyr løsning. Jeg

har også fået det råd, at tage strøm fra busskuret. Den tanke har også strejfet mig, men vi kan ikke

begynde, at stjæle strøm fra kommunens net. I nær fremtid udmelder vi en dato for en arbejds-

weekend, så håber vi på frivillig arbejdskraft.

Som det fremgår af regnskabet, så har vi i år haft et fald i udlejning af trailerne. Begge trailere er i

orden. Jeg mener ikke at lejen er særlig stor, og betjeningen fra Ole Larsen og hans kone kan man

Bestemt ikke klage over. Der står mange private trailere i området, så måske folk foretrækker, at

have sin egen trailer, ved hånden.

Til sidst vil jeg sige noget om vejene. Revnerne i vejene er ikke blevet færre. Vi havde sidste som-

mer et asfaltfirma ude for, at se på det. Vi fik det samme råd som tidligere. Det kommer til at se

farligt ud, og det kan ikke holde, hvis revnerne bliver fyldt med tjære. Det gå galt på et tidspunkt.

Så bliver det nødvendig, at raspe et lag asfalt af og så lægge noget nyt på. På den baggrund er de

kr. 20.000,00 i budgettet for 2012, overført til vejfonden.

Så er der glatføre bekæmpelsen. Det gik tilfredsstillinde med, at få ryddet sneen, det gik også godt

med grusningen, på de hvide veje. Fortrædelighederne kommer, når det bliver tøvejr, så smelter

sneen, men ikke helt før det bliver frostvejr igen. Så får vi et islag og glatføre ikke mindst, hvis der

kommer, sne igen. Den situation kan vi godt løse, men ikke med grus. Hvis den tøende sne skal

væk, så skal der strøs et lag salt. Den situation har været der to gange i vinter. Jeg vil gerne gøre

det helt klart, at der ikke er nogen planer i bestyrelsen om at anvende salt, men vi har da talt løst

om det. Under punktet ”indkomne forslag” er der et pift til os om de glatte veje. Jeg opfordre

til, at vi venter med debatten om glatte veje til punkt 4.

Så vil jeg sige tak til bestyrelsen for et godt og afslappet samarbejde. Tak til Ole Larsen for

administration af trailerudlejning og Bjarne Lefevere for redigering af hjemmeside.

Vi får henvendelser fra beboerne om forskellige ting i årets løb, men der er ingen brok. Bestyrelsen

er glade for, begge dele.

Hermed overlader jeg beretningen til generalforsamlingen til debat eller spørgsmål.

Dirigenten:

Kan forsamlingen godkende bestyrelsen og formandens beretning.

Beretningen blev her efter godkendt.

**Pkt. 3. Kassererens fremlæggelse af det reviderede regnskab:**

Gennemgang af regnskabet hæftede Birtha (kassereren) sig ved at der har været et overskud på

64.500,00 kr. Derfor overføres der 41.600,00 kr. til vejfonden. Restbeløbet overføres til egenka-

pitalen.Det betyder, at der er godt 125.000,00 kr. i vejfonden og godt 351.000,00 kr. i egenkapita-

len. Sommerfesten gav et overskud på 3.058,00 kr. som står på en særskilt konto til brug for næste

sommerfest. Som man kan se, så se regnskabet meget fint ud for året 2012.

Dirigenten: Kommentar til regnskabet.

Lyngstien 2. Der nogle som ikke betaler til vejfonden ud fra det afsatte beløb. Kassereren : de 10

matrikler, som støder op til Tostrupvej. De betaler ikke til vejfonden.

Herefter blev regnskabet godkendt efter afstemning.

**Pkt.4. Indkommende forslag**

3. Forslag fra Kløverstien 2.

1. Den sydlige del af fællesarealet Oasen indhegnes til en mini-hundeskov, så hundeejere og

Deres hunde i Birgittelyst kan mødes på ”fri pote” uden at for styre børn og andre på resten

af arealet. Det er selvfølgelig på eget ansvar, at man mødes og det er ikke tænkt som en

skide plads, for enhver ansvarlig hundeejer samler op efter sin hund, hvad enten hunden er

stor, eller lille.

Formanden bad forslagsholderen om at uddybe det nærmere. Kløverstien 2. svarede, at det

var tiltænkt som et sted, hvor hundene og ejerne kunne mødes socialt. Hundene har brug for

dette og det har ejerne også, specielt når vi er ved, at være oppe i en alder, hvor man ikke

mere har, hjemme boende børn.

Dirigenten:

Kommentar til forslaget udbedes.

Rosenstien 23 Det vil være godt at have et sted hvor hundene kan løbe løs.

Revlingestien 2. Jeg synes ikke det er en god ide at bruge penge til at opsætte et hegn.

Brombærstien 3. God ide: Vi har ikke alle sammen styr på vores hund.

Kløverstien 3. Det er en god ide med et område for hunde og det vil jeg gerne støtte.

Formandens svar:

Jeg har det med dette forslag, som præsten havde det med synden, at han var nærmest

imod. Det næste er, at det kræver en dispensation fra miljø udvalget og den vil være svær,

at få. Om der vil være en mulighed for at placere den i den vestlige ende har jeg ikke svar på

nu.

Dirigenten:

Vi må sende dette til afstemning.

Afstemningen faldt ud sådan at der var 10 for og 11 imod.

Dirigenten henvendt til formanden, det er næsten lige, det bør i vel tage til efterretning.

Formanden (Hakon) det må vi se på.

Forslag 2:

Der laves en lille humoristisk kampagne for et renere Birgittelyst. Følgende tekst, kan måske give ideer. Birgittelyst frit for skidt og hunde/heste-shit på kant, vej og sti…..

Kløverstien 2 . Det er noget svineri, at folk lader deres hunde besørge rundt om i Birgittelyst uden

de samler efterladen skaberne op.

Dirigenten:

Kan vi få nogle kommentarer til forslaget.

Rosenstien 4. Der er efterhånden så mange hestepærer så vejen burde kaldes skide stien.

Bestyrelsen burde kontakte Rideskolens bestyrelse og gøre dem opmærksom på, at der for

findes plastik poser, som kan hænges bag på hestens seletøj.

Egestien 2: Der mangler et skilt ved cykelstien hvor den starter ved kroen som gør opmærk-

som på, at ridning er forbudt.

Formanden. Vi har ikke haft indtryk af at hunde efterladen skaber, har været det store pro-

blem dog har jeg erfaret hunde lort i sandkasssen i Oasen og det er jeg ikke særlig glad for

og selvfølgelig skal hunde ejerne, fjerne deres hundes efterladen skaber.

Vedr. at rideskolen anvender vores veje til at skridte deres heste af så de skider på

vejene, har jeg tidligere talt med deres bestyrelse om. Det vil jeg nu følge op på igen.

Dirigenten: Der følges op på forslaget.

Forslag 3.

Bedre snerydning. Det er stadig livsfarligt, at færdes i Birgittelyst når der er sne og frost.

Dirigenten.

Kan vi få kommentarer til forslaget.

Kløverstien 2. Har brækket en arm ved, at det har været glat, det har dog ikke været i denne

vinter, dog har jeg alligevel et ønske om, bedre glat føre bekæmpelse.

Anemonestien 2. Mener, at sneen forsvinder igen. Jeg har også nemmere ved, at stå på ski

når sneen er der.

Egestien 4. Der er jo lov om sne rydning af vejene som grundejerne er forpligtet til, at rydde

sne på vores private veje.

Bøgestien 4: Det er det samme som jeg vil sige, at husejerne skal efter lovgivningen

rydde sne.

Anemonestien 4. (Snefoged) Vi bestræber os på at have vejene ryddet for sne inden middag

og grusset, men vi har en aftale om, at de som vi har en aftale med selv styre dette som der

er behov for. Derfor har der været grusset til middag og behov for rydning af sne til aften

efter nyt snefald. Det har dog været mit indtryk, at det har været til at befærdes rundt i

Birgittelyst i denne vinter, når jeg har taget rundt og set på vejene.

Kløverstien 2. Jeg er godt klar over, at det til, at befærdes i bil men ikke til fods.

Birkestien 9.

Vi skal gøre os klart, at det er et naturområde vi bor i, så der vil både være fordele og

ulemper. Det er ikke et parcelhus område som inde i Viborg med fortov.

Formandens svar: Jeg må gøre det klart, at vi i så fald skal strø salt, når et snelag er ved at

smelte. Hvis vi vil undgå, at der dannes islag på steder, for så bliver det et valg at anvende

salt. Vi har talt om i bestyrelsen men har valgt det fra for at undgå at ødelægge asfalten.

Der var stemning for i forsamlingen, at den snerydning der er i dag er i orden.

**Pkt. 5. Birtha (kassereren) Fremlagde budgetforslag for 2013.**  Der er afsat 26.000,00 kr. til ved-

ligeholdelse, af anlæg. Det betyder beskæring og græsslåning af Oasen. Desuden er der afsat

6.500,00 kr. til planter og træer/maling og olie. samt diverse i Oasen. Der er afsat 5.000,00 kr.

til Sct. Hans aften og 6.000,00 kr. til legedag. Bestyrelsen forventer et overskud på 44.000,00 kr.

for året 2013. Derfor forslår bestyrelsen uændret kontingent for året 2013.

Dirigenten: Kommentar udbedes til budgettet.

Birkestien 3. Kunne man ikke slå sommerfesten og lege dagen sammen. Beløbet på 6.000, 00kr.

virker for mig, som et stort beløb.

Formanden: Det er måske noget man på sigt kan diskutere men lege dagen for i år er besluttet i

bestyrelsen. Der ud over skal vi indtil videre holde de to ting adskilt.

Lyngstien 2: Der er afsat 5.000,00 til Sct. Hans aften og det koster 2.500,00 kr. max. Er det ikke lidt

latterligt når man kun overføre 41.600,00 kr. til vejfonden. Svar fra Birtha (kasseren).

Begrundelsen er, at hvis der er udsigt til regn så er det nødvendig, at leje telt. For at i møde kom-

me den mulighed, er vi nødt til, at afsætte et højere beløb.

Fyrrestien 19. 5.000,00 kr. Bør vi have råd til.

Birkestien 3. Det er mange penge 6.000,00 kr. der anvendes til lege dagen det kunne måske

være en ide at de 11.000,00 der er afsat kunne anvendes fordelt til 3 tre fester. Der var vel

ca. 60 børn tilmeldt sommerfestens arrangement.

Bøgestien. 5. Det kunne godt være en god ide, at sammen holde de 2 dage.

Birtha: Det blev besluttet ved sidste generalforsamling, at der ikke måtte være sammenhæng

mellem økonomien for sommerfesten og grundejerforeningen, så det er ikke en mulighed.

Revlingestien. 2. Lege og aktivitets dagen er for de mindste børn, hvor sommerfestens arrange-

ment mere er for, de større børn og unge.

Dirigenten: Så går vi til punkt 6 valg af bestyrelsesmedlemmer.

**Pkt. 6. Valg af bestyrelses medlemmer, på valg er:**

Birtha Thorsager (modtager ikke genvalg)

Jesper S. Mølgaard (modtager genvalg)

Torben Stougaard Poulsen (modtager ikke genvalg)

Formanden: Bestyrelsen forslår Anders B. Thomsen og Hanne Lykke Gregersen.

Dirigenten. Er der andre forslag. Det er der vist ikke. Hermed er de forslåede valgt samt Jesper

Mølgaard . Herefter applaus fra forsamlingen.

**Pkt. 7. Valg af suppleanter til bestyrelsen, på valg er:**

Kristian Johansen (modtager genvalg)

Anders B. Thomsen(modtager genvalg)

Formanden (Hakon). Da Anders B. Thomsen nu er valgt til bestyrelsen så vil bestyrelsen forslå

Ingegerd Gravesen som ny suppleant.

Dirigenten. Er der andre forsalg. Det ser det ikke ud til. Så er forslåede valgt samt Kristian Johansen.Herefter applaus fra forsamlingen.

**Pkt.8. Valg af revisor, på valg er:**

Vagn Raun (modtager ikke genvalg)

Formanden forslår Hans Pørksen.

Dirigenten. Kan forsamlingen tilslutte sig dette. Hans Pørksen vælges ved applaus.

**Pkt.9. Valg af revisorsuppleant, På valg er :**

Hans Pørksen (modtager genvalg)

Formanden: Nu er Hans Pørksen valgt til revisor, så derfor forslår bestyrelsen Henrik Møller som revisorsuppleant.

Dirigenten. Kan forsamlingen tilslutte sig dette. Henrik Møller vælges til revisorsuppleant ved

applaus, fra forsamlingen.

**Pkt. 10. Eventuelt:**

Dirigenten: Kommentarer til punkt. 10

Lupinstien 8B: Signalet til vores mobiltelefoner er elendige her i Birgittelyst. Flere steder er der

Ikke nogen signal. Stort set virker TDC ikke.

Fyrrestienstien 7. Det er ikke kun TDC for fire andre selskaber høre under TDC og køre på deres

system.

Lyngstien 2. Telia er heller ikke en skid bedre.

Formanden: Vi vil forsætte med at tale med TDC om, at vi har et dårligt signal her i området.

Formanden videre: Vi skal i aften tage afsked med 2 bestyrelsesmedlemmer Birtha Thorsager

Og Torben Stougaard Poulsen. Herefter holdt formanden en lille tale for hver.

Birtha kommenterede på dette, at det have været en spændende tid hun havde været med i

bestyrelsen, ved køb af grundstykke og hele planen omkring Oasen. Hun takkede for et godt

samarbejde. Det har igennem årene altid været en god bestyrelse, selvom der har været

forskellige, medlemmer.

Formanden udtrykte glæde over, at få 2 piger ind, henholdsvis i bestyrelsen og som suppleant.

Han var også glad for, at Hans Pørksen ville på tage sig erhvervet som revisor og Henrik Møller

som, revisor suppleant.

Herefter afsluttede Dirigenten generalforsamlingen.

**Ref: Torben Poulsen (Pkt. 1+3til 10)**

**Hakon Hansen (Pkt. 2)**

**Svend Aage Pedersen Hakon Hansen Jesper Skov Mølgaard**

**Dirigent Formand Næstformand**

**Laurids Nielsen Anders B. Thomsen Hanne Gregersen**

**Sne og vejfoged**